CELEX: 62021CN0828
Language: bg
Date: 2021-12-22 00:00:00
Title: Дело C-828/21 P: Жалба, подадена на 22 декември 2021 г. от European Union Copper Task Force срещу решението, постановено от Общия съд (първи състав) на 13 октомври 2021 г. по дело T-153/19, European Union Copper Task Force/Комисия

14.2.2022   
            
            
               BG
            
            
               Официален вестник на Европейския съюз
            
            
               C 73/31
            
         
      Жалба, подадена на 22 декември 2021 г. от European Union Copper Task Force срещу решението, постановено от Общия съд (първи състав) на 13 октомври 2021 г. по дело T-153/19, European Union Copper Task Force/Комисия
      (Дело C-828/21 P)
      (2022/C 73/35)
      Език на производството: английски
      
         Страни
      
      
         Жалбоподател: European Union Copper Task Force (представители: I. Moreno-Tapia Rivas и C. Vila Gisbert, abogadas)
      
         Други страни в производството: Европейска комисия, Европейски парламент, Съвет на Европейския съюз
      
         Искания на жалбоподателя
      
      Жалбоподателят моли Общия съд:
      
                  —
               
               
                  да отмени обжалваното решение;
               
            
                  —
               
               
                  да постанови решение по същество по жалбата за отмяна или, при условията на евентуалност, да върне делото на Общия съд за постановяване на решение,
               
            
                  —
               
               
                  да осъди Европейската комисия да заплати съдебните разноски в производството по обжалване.
               
            
         Основания и основни доводи
      
      В подкрепа на жалбата си жалбоподателят излага следните основания.
      Общият съд допуснал грешка при прилагане на правото във връзка с обхвата на съдебния си контрол и нарушил правото на жалбоподателя на ефективна съдебна защита.
      Общият съд нарушил принципа на недопускане на произвол, като не изисквал хармонизиран подход в приложното поле на критериите PBT (устойчивост, биоакумулация и токсичност).
      Общият съд нарушил принципа на предпазните мерки и принципа на пропорционалност.
      Общият съд нарушил процесуалните правила, като отхвърлил искането на жалбоподателя за назначаване на вещо лице.